Eiženijas iela (Rīga)
Šis raksts ir par ielu Rīgā. Par citām jēdziena Eiženijas iela nozīmēm skatīt nozīmju atdalīšanas lapu. Eiženijas iela ir iela Kurzemes rajona Dzirciema apkaimē Rīgā. Eiženijas iela sākas krustojumā ar Slokas ielu un beidzas krustojumā ar Dzirciema ielu (šis savienojums izbūvēts 2019. gadā). Tā sastāv no divām braukšanas joslām ar asfalta segumu. Ielas kopējais garums ir 590 metri. Eiženijas ielā ir pārsvarā savrupmāju apbūve, bet tuvāk Dzirciema ielai daudzstāvu dzīvojamās ēkas. Šajā ielā atrodas 157. pirmsskolas izglītības iestāde "Pasaciņa" (Eiženijas ielā 8).